ด่วน! “กทม.” ออกมาตรการเข้ม งดนั่งกินข้าวในร้าน ช่วง 1 ทุ่ม-6 โมงเช้า เริ่มพรุ่งนี้
ด่วน! “กทม.” ออกมาตรการเข้ม งดนั่งกินข้าวในร้าน ช่วง 1 ทุ่ม-6 โมงเช้า เริ่มพรุ่งนี้
ด่วน! “กทม.” ออกมาตรการเข้ม งดนั่งกินข้าวในร้าน ช่วง 1 ทุ่ม-6 โมงเช้า เริ่มพรุ่งนี้
4 ม.ค. 2564

ผู้สื่อข่าวรายงานว่า วันนี้ (4 ม.ค.64) ร.ต.อ.พงศกร ขวัญเมือง โฆษกของกรุงเทพมหานคร (กทม.) เปิดเผยภายหลังการประชุมคณะกรรมการโรคติดต่อกรุงเทพมหานคร ถึงมาตรการเพิ่มเติมควบคุมการแพร่ระบาดของโรคติดเชื้อไวรัสโคโรนา 2019 (โควิด-19) ว่า ได้กำหนดแนวทางสำหรับร้านอาหารทุกประเภทจะต้องให้บริการกลับบ้าน (Take Away) ตั้งแต่เวลา 19.00-06.00 น. และห้ามจำหน่ายเครื่องดื่มแอลกอฮอล์ภายในร้าน โดยจะมีผลตั้งแต่วันพรุ่งนี้ (5 ม.ค.)
ทั้งนี้ โฆษก กทม.กล่าวย้ำว่า หากร้านอาหารฝ่าฝืนคำสั่งมีโทษจำคุก 1 ปี หรือปรับไม่เกิน 1 แสนบาท หรือทั้งจำทั้งปรับ
ส่วนการเดินทางข้ามจังหวัดนั้น ขณะนี้ทาง กทม.ยังไม่มีการบังคับกักตัว แต่เป็นการขอความร่วมมือสำหรับผู้ที่เดินทางมาจากจังหวัดเสี่ยง ซึ่งจะมีการประกาศรายชื่อในวันนี้
นอกจากนี้ กรณีสำนักงานตรวจคนเข้าเมือง (ตม.) จับกุมชาวโรฮิงญาลักลอบเข้าเมืองได้ 14 คนนั้น ขณะนี้ กทม.ได้ดำเนินการตรวจหาเชื้อด้วยวิธีสวอปแล้ว คาดว่าจะรู้ผลครบทั้งหมดภายใน 1-2 วัน